Raskesti kindlaks tehtav. Sotsioloogilise uurimuse viisime läbi ja see pilt on päris rõõmustav. Aga tegelik igapäevane elu ja enda tähelepanekud ei ole nii rõõmustavad. Sest vanemate ja laste suhtlemise keel on ta väga vähe. Vanemad omavahel  ja vanemad vanavanematega räägivad küll, aga rääkida lastega eesti keelt või selle mingisugust võrolikku varianti on levinud. Sest eesti keelt puhtal kujul nad ei oska. Minul on küll võro aktsent, aga ma ikkagi oskan. Ja sellisena on see nende eesti keel väga vaene. Ja siis ka nende inimeste maailm vaesestub. Võro keel ise on rikas, aga inimesed, kes kasvavad Võromaal üles võro keelt oskamata -nende keeleline taust, nende mõtteviis on vaesestatud ja nende hulgast tuleb väga palju väga tänapäevaseid inimesi  halvas mõttes. Ehkki võro keelt õpetatakse täna umbes 25-s algkoolis 60-st. Meie eesmärk on, et võro keel oleks kooli jaoks kohustuslik ja õpilase jaoks vabatahtlik.